**Prijevremeni upis djece u prvi razred osnovne škole,**

**obavijest**

Dijete nije školski obveznik ako je rođeno **nakon 31. ožujka**, ali roditelj može tražiti da se dijete uvrsti na listu djece dorasle za upis u prvi razred ako smatra da je psihofizički zrelo.

**POSTUPAK KOD PODNOŠENJA ZAHTJEVA ZA PRIJEVREMENI UPIS DJETETA U PRVI RAZRED:**

* Roditelj zahtjev (obrazac 6. u privitku) za prijevremeni upis djeteta u prvi razred popunjava čitko i uz njega prilaže presliku rodnog lista djeteta i mišljenje stručnog tima predškolske ustanove o psihofizičkom stanju djeteta
* Roditelj zahtjev može podnijeti najkasnije do 31. ožujka
* Ured državne uprave donosi zaključak kojim dijete uvrštava u popis školskih obveznika
* Roditelj i stručno povjerenstvo škole nakon primitka zaključka o uvrštavanju djeteta u popis školskih obveznika mogu započeti s pregledom djeteta

Cjelokupan postupak se provodi sukladno članku 8. Pravilnika o postupku utvrđivanja psihofizičkoga stanja djeteta, učenika te sastavu stručnoga povjerenstva ([**NN 67/14**](http://narodne-novine.nn.hr/clanci/sluzbeni/2014_06_67_1279.html)).

**VAŽNO:**

**Roditelj podnosi zahtjev Uredu državne uprave prema mjestu prebivališta do 31. ožujka.**